Aktorja e njohur shqiptare, Adriana Matoshi, vendosi që për herë të parë këtë vit t'i futet edhe politikës.
Shumë miqë e kanë uruar atë, derisa njëri nga ta e ka uruar për detyren e re si deputete, ani pse KQZ-ja ende nuk ka dhënë shifra të sakta sa u përket votave për kandidatët.
Matoshi nuk ka kursyer përgjigjen e ashpër për një nga komentuesit që e paragjykon për lidhjen e saj me futbollistin afrikan, Keith Groenveld.
"Njerëzit si disa nga komentuesit meritojnë të jetojnë si mjerana, qashtu qysh e kanë shpirtin! Dashuria nuk është veç seks o gubana, po ajo që juve ju mungon më së shumti, ajo që ju dhemb e përflitni! Mjer ju për shpirtrat e zi që i keni, qysh s'ju vjen turp prej Zotit? Zoti na ka krijuar, Zoti na gjykon, e juve Zoti shpirtrat e zi jua baftë të bardhë, se badihava që lëkurën e keni të bardhë e të zdralaftë deri në qiell! Faleminderit Dan për përkrahjen, ke qenë i drejtë gjithë e të pafsha gjithmonë kështu me zemër të madhe", ka shkruar Matoshi.
Osmani flet për vendosjen e Ambasadës së Kosovës në Jerusalem: Do të koordinohemi me SHBA'në
Ushtruesja e detyrës së presidentit, Vjosa Osmani, ka folur lidhur me lokacionin e vendosjes së Ambasadës së Kosovës në Izraelin që njohu Kosovën nga marrëveshja e Uashingtonit, në mes të Kosovës dhe Serbisë.
Osmani në RTV 21 ka thënë se qeveria (Kurti) do të koordinohet për çdo veprim me Adminsitratën Biden.
Madje Osmani tha për SHBA'në se atje është Jerusalemi i Kosovës, shkruan Gazeta Express.
"Ne do të koordinojmë çdo veprim tonin diplomatik me SHBA'në dhe Administratën Biden, atje është Jerusalemi ynë", është shprehur Osmani.
Kjo deklaratë e Osmanit erdhi pasi Glauk Konjufca i VV'së tha se nëse kërkohet ose vendoset kusht nga BE per integrim çështja e ambasadës, do të rishqyrtohet vendosja e saj në Jerusalem të Izraelit.
Deklarata e tij nxiti reagime edhe nga Ambasadorja e Kosovës në SHBA, Vlora Çitaku, ku tha se nuk do të dëshironte ta shihte Kosovën në listën e atyre shteteve që i thejnë premtimet e tyre./Express
Bëhen 'bashkë' Haradinaj, Jashari e Lladrovci
Kreu i AAK-së, Ramush Haradinaj, kryetari i Komunës së Skenderajt, Bekim Jashari dhe kryetari i Komunës së Drenasit, Ramiz Lladrovci, janë takuar në nder të shënimit të 23-vjetorit të Epopesë së UÇK-së.
Një gjë të tillë e ka bërë të ditur vetë Lladrovci, me anë të një postimi në 'Facebook', teksa ka publikuar një fotografi bashkë me Haradinajn e Jasharin.
"Një herë atdhetar, tërë jetën atdhetar!", ka shkruar kreu i Komunës së Drenasit.
Postimi i plotë:
Bashkë në angazhimin para luftës çlirimtare, gjatë luftës çlirimtare, sot, po ashtu me rastin e shënimit të 23 vjetorit të Epopesë së UÇK-së, bashkë.
Jeta jonë, ka kuptim, kur çdo ditë i kujtojmë dhe vazhdojmë rrugën e më të dashurve tanë, edhe pse ata nuk janë fizikisht me ne.
Një herë atdhetar, tërë jetën atdhetar!
Lajm i trishtë! Ndërron jetë ish-mjeku dhe ish-deputeti shqiptar (FOTO LAJM)
Ndërron jetë ish-mjeku gjinekolog dhe njëherësh edhe ish-deputet i Kuvendit të Kosovës, Sejdullah Hoxha.
Lajmi është konfirmuar nga familjarët e tij nëpërmjet "Facebook"-ut.
"Me dhimbje e pikëllim të thellë lajmërojmë farefisin, miqtë, shokët dhe dashamirët se me datë 06/03/2021 ka ndërruar jetë, bashkëshorti, babai, vëllau dhe gjyshi ynë i dashur dhe i paharruar", thuhet në njoftim.
"Varrimi i të ndjerit bëhet në rrethin familjar, në varrezat e qytetit në Arbëri (Dragodan). Për shkak të pandemisë me virusin Covid 19 nuk mbahet e pamja", thuhet më tej.
Hoxha në vitin 1990 ishte zgjedhur kryeshef i Repartit të Lehonave, ndërsa gjatë viteve 1983-2000 punësohet si asistent mësimor për lëndën Gjinekologji-Obstetrikë.
Gjatë viteve 1996-1999 punoi si drejtor i maternitetit "Nënë Tereza" në Prishtinë. Më pas nga 1999 deri më 2005 qëndroi në postin e drejtorit të Klinikës së Gjinekologjisë në QKUK.
Në vitin 2006 ishte anëtar i bordit të QKUK-së, ndërsa në 2007 ai bëhet u.d. i kryetarit të Bordit të QKUK-së.
Aktuale
-
Komente2 weeks ago
Mos e bëfsh pikën e hajrit o Albin Kurti
-
Lajme3 weeks ago
Gazetari shqiptar "e zuri mat" Vuçiqin – Cila ishte pyetja që e ngushtoi presidentin sërb?
-
Lajme4 weeks ago
Lidhjet e Trajko Veljanovskit me rastin M0nstга? – Avokati maqedonas flet për pazaret ndër tavolinë dhe fshehje provash
-
Lajme2 weeks ago
Shek Hallaçi i Grupit të Kumanovës, nga Buгgu i Idгizovës publikon videon me një porosi
-
Lajme1 week ago
Përplasje në Qeverinë Zaev – Zëvendësi shqiptar publikisht kundërshton ministren e LSDM'së
-
Lajme1 month ago
Fatime Fetai kërkoi burg të përjetshëm, por ja çka mendon Zaevi për këtë – Deklarata e fundit për "Monstrën"
-
Lajme1 month ago
Lajm i mirë për BDl-në e Tetovës, caktohet kandidati për kryetar komune! (Emri)
-
Lajme2 weeks ago
Lajm i fundit – Mediat maqedonase: Bie qeveria LSDM – BDl